- Ce a spus Ange Postecoglou despre Radu Drăguşin, după înfrângerea de coşmar suferită de Tottenham
- Mesajul tehnicianului de la Spurs
Ce a spus Ange Postecoglou despre Radu Drăguşin, după înfrângerea de coşmar suferită de Tottenham. Tehnicianul lui Spurs a vorbit despre jucătorul echipei naționale.
Drăgușin a fost pentru prima dată titular la Spurs, în meciul pierdut cu scorul de 0-3, în fața celor de la Fulham.
Ce a spus Ange Postecoglou despre Radu Drăguşin, după înfrângerea de coşmar suferită de Tottenham
La finalul partidei, Postecoglou a spus că nu contează faptul că Radu Drăgușin a fost la primul meci ca titlular și menționat că întreaga echipă nu a reușit să se ridice la nivelul adversarilor.
Întrebat de absența lui Van de Ven, omul pe care Drăgușin l-a înlocuit în echipă, Postecoglou a spus că nu acesta este motivul pentru care echipa a fost învinsă.
"Nu cred că a fost un joc după care trebuie să vorbim despre anumiți jucători. Nu contează că a fost primul meci pentru Radu (n.r. ca și titular) sau meciul cu numărul 500 pentru Sonny (n.r. Heung min Son).
Ceea ce contează este că, din punct de vedere al grupului, nu ne-am ridicat la nivelul dorit și avem o lecție de învățat din asta. Sunt anumite lucruri prin care trebuie să treci pentru a crește ca fotbalist.
(n.r. absența lui Micky van de Ven este motivul pentru care echipa a pierdut?) Nu, nu este motivul pentru care nu am jucat bine astăzi. Nu el este motivul pentru care nu am jucat. Puteți lansa orice acuzație doriți", a spus Ange Postecoglou după Fulham – Tottenham 0-3, citat de football.london.
Nota primită de Radu Drăgușin după Fulham – Tottenham 3-0
Nota primită de Radu Drăgușin după Fulham – Tottenham 3-0. Fundașul echipei naționale a fost integralist la duelul care a contat pentru etapa cu numărul 29 din Premier League.
În cadrul acestei partide, jucătorii de la Fulham s-au distrat cu elevii lui Postecoglou și au reușit să marcheze de 3 ori. Au reușit să înscrie Muniz ("dublă") și Lukic.
Prestația fundașului român a fost analizată de specialiștii de la sofascore.ro. Chiar dacă echipa sa a primit 3 goluri, Radu Drăgușin a primit nota de 6,8, fiind a doua cea mai mare notă din apărarea lui Spurs. Cel mai "taxat" de specialiști a fost Pedro Porro, care a primit nota de 6,1.
După acest rezultat, Spurs a rămas pe locul al 5-lea în Premier League, cu 53 de puncte și a ratat ocazia de a trece peste Aston Villa, care ocupă locul al 4-lea. De cealaltă parte, Fulham este pe poziția a 12-a, la un punct de rivalii de la Chelsea, de pe locul 11.
Cum a arătat echipa de start a lui Tottenham, la partida cu Fulham:
Tottenham: Vicario – Porro, Romero, DRĂGUȘIN, Udogie – Bissouma, Sarr – Kulusevski, Maddison, Johnson – Son.
Antrenor: Ange Postecoglou